CELEX: 32008D0088
Language: lt
Date: 1201478400000
Title: 2008/88/EB: 2008 m. sausio 28 d. Komisijos sprendimas, iš dalies keičiantis Sprendimo 2005/59/EB nuostatas dėl Slovakijos teritorijų, kuriose turi būti įgyvendinti klasikinio kiaulių maro tarp laukinių kiaulių išnaikinimo ir neatidėliotinos jų vakcinacijos nuo klasikinio kiaulių maro planai (pranešta dokumentu Nr. C(2008) 319)

1.2.2008   
            
            
               LT
            
            
               Europos Sąjungos oficialusis leidinys
            
            
               L 28/34
            
         
      KOMISIJOS SPRENDIMAS
   
   2008 m. sausio 28 d.
   iš dalies keičiantis Sprendimo 2005/59/EB nuostatas dėl Slovakijos teritorijų, kuriose turi būti įgyvendinti klasikinio kiaulių maro tarp laukinių kiaulių išnaikinimo ir neatidėliotinos jų vakcinacijos nuo klasikinio kiaulių maro planai
   (pranešta dokumentu Nr. C(2008) 319)
   (tekstas autentiškas tik slovakų kalba)
   (2008/88/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. spalio 23 d. Tarybos direktyvą 2001/89/EB dėl Bendrijos klasikinio kiaulių maro kontrolės priemonių (1), ypač į jos 16 straipsnio 1 dalį ir 20 straipsnio 2 dalį,
   kadangi:
   
               (1)
            
            
               2005 m. sausio 26 d. Komisija priėmė Sprendimą 2005/59/EB, patvirtinantį klasikinio kiaulių maro išnaikinimo tarp laukinių kiaulių ir neatidėliotinos jų vakcinacijos Slovakijoje planą (2), kaip vieną iš daugelio kovos su klasikiniu kiaulių maru priemonių.
            
         
               (2)
            
            
               Slovakija pranešė Komisijai, kad klasikinis kiaulių maras tarp laukinių kiaulių buvo sėkmingai išnaikintas Trenčín (įskaitant Trenčín ir Banovce nad Bebravou rajonus), Prievidza (įskaitant Prievidza ir Partizánske rajonus) ir Púchov (tik Ilava rajone) rajonų veterinarijos ir maisto tarnyboms priklausančiose teritorijose. Todėl patvirtinti klasikinio kiaulių maro išnaikinimo tarp laukinių kiaulių ir neatidėliotinos šių kiaulių vakcinacijos nuo šios ligos planai minėtose teritorijose nebeturėtų būti įgyvendinami.
            
         
               (3)
            
            
               Slovakija taip pat pranešė Komisijai apie naujausią klasikinio kiaulių maro raidą tarp laukinių kiaulių ir apie užsikrėtimo atvejus Nové Zámky rajone. Atsižvelgiant į turimą epidemiologinę informaciją klasikinio kiaulių maro išnaikinimo tarp laukinių kiaulių plane numatytas priemones reikia pradėti taikyti Nové Zámky, Komárno ir Levice rajonų dalims.
            
         
               (4)
            
            
               Dėl Bendrijos teisės aktų skaidrumo Sprendimo 2005/59/EB priede išvardytos teritorijos, kurioms taikomi šie planai, turėtų būti pakeistos šio sprendimo priedo tekstu.
            
         
               (5)
            
            
               Todėl Sprendimą 2005/59/EB reikėtų atitinkamai iš dalies pakeisti.
            
         
               (6)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2005/59/EB priedas pakeičiamas šio sprendimo priedo tekstu.
   2 straipsnis
   Šis sprendimas skirtas Slovakijos Respublikai.
   
      Priimta Briuselyje, 2008 m. sausio 28 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 316, 2001 12 1, p. 5. Direktyva su paskutiniais pakeitimais, padarytais Komisijos sprendimu 2007/729/EB (OL L 294, 2007 11 13, p. 26).
   
      (2)  OL L 24, 2005 1 27, p. 46. Sprendimas su paskutiniais pakeitimais, padarytais Sprendimu 2006/20/EB (OL L 15, 2006 1 20, p. 48).
   
      PRIEDAS
      
         
            „PRIEDAS
            1.   Teritorijos, kuriose bus įgyvendinamas klasikinio kiaulių maro išnaikinimo tarp laukinių kiaulių planas:
            Žiar nad Hronom (įskaitant Žiar nad Hronom, Žarnovica ir Banská Štiavnica rajonus), Zvolen (įskaitant Zvolen, Krupina ir Detva rajonus), Lučenec (įskaitant Lučenec ir Poltár rajonus), Veľký Krtíš (įskaitant Veľký Krtíš rajoną), Komárno (įskaitant teritoriją į rytus nuo 64 greitkelio, į šiaurę nuo sienos su Vengrija ir Nové Zámky rajono vakarinę dalį), Nové Zámky (įskaitant teritoriją į rytus nuo Komárno rajono ir į rytus nuo 64 greitkelio, į pietus nuo 75 greitkelio ir į šiaurę nuo sienos su Vengrija) ir Levice (įskaitant teritoriją į rytus nuo Nové Zámky rajono ir į rytus nuo 66 (E77) greitkelio, į pietus nuo 75 greitkelio ir į šiaurę nuo sienos su Vengrija ir į vakarus nuo Veľký Krtíš rajono) rajonų veterinarijos ir maisto tarnyboms (AVMT) priklausančios teritorijos.
            2.   Teritorijos, kuriose bus įgyvendinamas neatidėliotinos laukinių kiaulių vakcinacijos nuo klasikinio kiaulių maro planas:
            Žiar nad Hronom (įskaitant Žiar nad Hronom, Žarnovica ir Banská Štiavnica rajonus), Zvolen (įskaitant Zvolen, Detva ir Krupina rajonus), Lučenec (įskaitant Lučenec ir Poltár rajonus) ir Veľký Krtíš (įskaitant Veľký Krtíš rajoną) rajonų veterinarijos ir maisto tarnyboms (AVMT) priklausančios teritorijos.“